pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.เผยโควิด 19 ลดลงต่อเนื่อง ผู้เสียชีวิตยังเป็นกลุ่ม 608 ที่ยังไม่ได้รับวัคซีนป้องกัน
วันจันทร์ที่ 24 กรกฎาคม 2566
สธ.เผยโควิด 19 ลดลงต่อเนื่อง ผู้เสียชีวิตยังเป็นกลุ่ม 608 ที่ยังไม่ได้รับวัคซีนป้องกัน
ปลัดกระทรวงสาธารณสุข เผยสถานการณ์โควิด 19 ในไทยลดลงต่อเนื่อง แต่ผู้เสียชีวิตยังเป็นกลุ่มเดิมคือ ผู้สูงอายุ ผู้มีโรคประจําตัว ปัจจัยเสี่ยงการติดเชื้อคืออยู่ในชุมชนแออัด ติดเชื้อจากคนในครอบครัว เดินหน้าฉีดวัคซีนโควิด 19 ช่วยลดการป่วยหนักและเสียชีวิต
ปลัดกระทรวงสาธารณสุข เผยสถานการณ์โควิด 19 ในไทยลดลงต่อเนื่อง แต่ผู้เสียชีวิตยังเป็นกลุ่มเดิมคือ ผู้สูงอายุ ผู้มีโรคประจําตัว ปัจจัยเสี่ยงการติดเชื้อคืออยู่ในชุมชนแออัด ติดเชื้อจากคนในครอบครัว เดินหน้าฉีดวัคซีนโควิด 19 ช่วยลดการป่วยหนักและเสียชีวิต โดยเฉพาะพื้นที่กทม. ซึ่งพบผู้เสียชีวิตสูงสุด พร้อมให้อสม.ย้ําเตือนประชาชนสวมหน้ากากอนามัย หากป่วยมีอาการทางเดินหายใจ หรือต้องอยู่ใกล้ชิดกลุ่มเสี่ยง 608 และเด็กเล็ก
(วันนี้ 24 กรกฎาคม 2566) ที่ สํานักงานปลัดกระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เปิดเผยภายหลังเป็นประธานการประชุมติดตามสถานการณ์โรคติดเชื้อไวรัสโคโรนา 2019 ว่า สถานการณ์การแพร่ระบาดในประเทศไทยสัปดาห์ที่ผ่านลดลงอย่างต่อเนื่อง มีผู้ป่วยรักษาในโรงพยาบาล 556 ราย เฉลี่ยวันละ 79 ราย ผู้ป่วยอาการหนัก 178 ราย และผู้เสียชีวิต 8 ราย เฉลี่ยวันละ 1 ราย แต่ที่น่าเป็นห่วงคือ ผู้เสียชีวิตทั้งหมดยังคงเป็นกลุ่มเสี่ยง 608 ได้แก่ ผู้สูงอายุ 60 ปีขึ้นไป มีโรคประจําตัว เช่น เบาหวาน โรคหัวใจ โรคไตเรื้อรัง ที่ไม่ได้รับวัคซีน หรือไม่ได้รับเข็มกระตุ้น หรือได้รับเข็มกระตุ้นนานเกิน 3 เดือน ทั้งนี้ จากการวิเคราะห์ข้อมูลผู้เสียชีวิตสะสมของปี 2566 จํานวน 749 ราย พบว่า ปัจจัยเสี่ยงสูงต่อการติดเชื้อคือ อยู่ในชุมชนแออัด และการได้รับเชื้อจากคนในครอบครัว จึงยังต้องเดินหน้ารณรงค์ประชาสัมพันธ์ให้มารับการฉีดวัคซีนป้องกันโควิด 19 ต่อไป โดยในพื้นที่กรุงเทพมหานคร ซึ่งพบผู้เสียชีวิตสะสมสูงสุดถึง 116 ราย
นายแพทย์โอภาส กล่าวต่อว่า กรมควบคุมโรคได้คาดการณ์การแพร่ระบาดของโรคโควิด 19 จากการที่มีผู้ติดเชื้อลดลงและมีผู้ได้รับวัคซีนเข็มล่าสุดเกิน 6 เดือนเพิ่มขึ้น โดยเทียบเคียงกับการแพร่ระบาดของโรคไข้หวัดใหญ่ ว่าจะพบการแพร่ระบาดเพิ่มขึ้นในช่วงปลายปี 2566 ซึ่งเข้าสู่ช่วงฤดูหนาว ได้ให้หน่วยงานที่เกี่ยวข้องเฝ้าระวังและประเมินสถานการณ์อย่างต่อเนื่อง พร้อมทั้งประมาณการจํานวนยาและเวชภัณฑ์ที่จําเป็นต้องใช้ เพื่อเตรียมการจัดหาได้ทันท่วงทีหากพบสัญญานเตือนของการแพร่ระบาด นอกจากนี้ ได้ให้กรมควบคุมโรคประสานผ่านคณะกรรมการโรคติดต่อกรุงเทพมหานครและทุกจังหวัด แจ้ง อสม. ย้ําเตือนประชาชนให้สวมหน้ากากอนามัยทุกครั้ง โดยเฉพาะเมื่อมีอาการป่วยโรคทางเดินหายใจ, อยู่ใกล้ชิดกลุ่มเสี่ยง 608 และเด็กเล็ก และอยู่ในพื้นที่หรือกิจกรรมเสี่ยง เพื่อลดการรับและแพร่เชื้อในครอบครัวและชุมชน
*************************************** 24 กรกฎาคม 2566
รัฐบาลไทย-ข่าวทำเนียบรัฐบาล-​รองปลัด กษ. ติดตามความก้าวหน้าผลการดำเนินงานสำคัญของกรมการข้าว
วันจันทร์ที่ 24 กรกฎาคม 2566
​รองปลัด กษ. ติดตามความก้าวหน้าผลการดําเนินงานสําคัญของกรมการข้าว
​รองปลัด กษ. ติดตามความก้าวหน้าผลการดําเนินงานสําคัญของกรมการข้าว
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามความก้าวหน้าผลการดําเนินงานสําคัญของกรมการข้าว ณ ห้องประชุมรวงข้าว ชั้น 2 อาคารกรมการข้าว ซึ่งมีประเด็นงานที่ติดตามในที่ประชุม ได้แก่
1 งบประมาณประจําปี 2566 ได้แก่
1.1) ผลการใช้จ่ายงบประมาณ พ.ศ. 2566 ของกรมการข้าว
1.2) โครงการปรับปรุงการผลิตและกระจายเมล็ดพันธุ์ข้าว รายการติดตั้งเครื่องจักร และอุปกรณ์ปรับปรุงสภาพเมล็ดพันธุ์ชั้นพันธุ์คัด พันธุ์หลัก พร้อมโรงคุม จํานวน 16 แห่ง วงเงิน 1,256,000,000 บาท
2 งบกลางรายการสํารองจ่ายเพื่อกรณีฉุกเฉินหรือจําเป็น ปี 2566
3 ความก้าวหน้าโครงการส่งเสริมการผลิตข้าวอินทรีย์
4 โครงการส่งเสริมการลดต้นทุนการผลิตข้าวรักษ์โลก BCG)
5 โครงการเพิ่มศักยภาพการผลิตเมล็ดพันธุ์ดีด้วยจุลินทรีย์ไตรโคเดอร์
6 ความก้าวหน้าการดําเนินงานคาร์บอนเครดิต
7 โครงการเพื่อขับเคลื่อนการบรรลุเป้าหมายตามยุทธศาสตร์ชาติประจําปีงบประมาณ พ.ศ. 2568 ของกรมการข้าว
รัฐบาลไทย-ข่าวทำเนียบรัฐบาล-เชิญชมตลาดนัดของดีวิถีชุมชนลูกค้า ธ.ก.ส. 24 - 26 กรกฎาคมนี้
วันจันทร์ที่ 24 กรกฎาคม 2566
24/07/2566
เชิญชมตลาดนัดของดีวิถีชุมชนลูกค้า ธ.ก.ส. 24 - 26 กรกฎาคมนี้
ธ.ก.ส. เปิดตลาดนัดของดีวิถีชุมชนลูกค้า ธ.ก.ส. ประจําเดือนกรกฎาคม 2566 ระหว่างวันที่ 24 - 26 กรกฎาคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร
ธ.ก.ส. เปิดตลาดนัดของดีวิถีชุมชนลูกค้า ธ.ก.ส. ประจําเดือนกรกฎาคม 2566 ระหว่างวันที่ 24 - 26 กรกฎาคมนี้ ณ บริเวณด้านหน้า ธ.ก.ส. สํานักงานใหญ่ กรุงเทพมหานคร โดยเชิญชวนประชาชนทั่วไป ร่วม ชม ชิม ช้อป สินค้าเกษตรและผลิตภัณฑ์ชุมชนที่มีคุณภาพ กว่า 60 ร้านค้า หนุนสร้างช่องทางจําหน่ายสินค้าและเพิ่มรายได้แก่เกษตรกร
นายไพศาล หงษ์ทอง ผู้ช่วยผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. จัดงาน “ตลาดนัดของดีวิถีชุมชน ประจําเดือนกรกฎาคม 2566” ระหว่างวันที่ 24 - 26 กรกฎาคม 2566 ณ บริเวณด้านหน้า ธ.ก.ส. สํานักงานใหญ่ กรุงเทพฯ เพื่อสนับสนุนและเพิ่มช่องทางในการจัดจําหน่ายสินค้า สร้างโอกาสทางธุรกิจให้แก่เกษตรกร วิสาหกิจชุมชน และผู้ประกอบการ SMEs เกษตร ด้วยการสนับสนุนพื้นที่ให้ผู้ผลิตพบผู้บริโภคโดยตรง โดยในครั้งนี้ มีบูธจําหน่ายสินค้ากว่า 60 บูธ ทั้งสินค้าอุปโภคและบริโภค อาทิ กาแฟสด ผักผลไม้สดปลอดสารพิษตามฤดูกาล ขนมไทย ข้าวหอมมะลิ ข้าวพื้นเมืองที่อุดมไปด้วยวิตามิน อาหารทะเลเผา เนื้อโคขุน สินค้าแปรรูป ทั้งอาหารทะเล และพืชสมุนไพร เครื่องแกงสําเร็จรูป เครื่องหนัง เครื่องประดับ สินค้าตกแต่ง เวชสําอางค์ ผ้าทอและผ้าไหมพื้นเมือง เป็นต้น
ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าคุณภาพดีที่ส่งตรงจากเกษตรกรผู้ผลิตในงานตลาดนัดของดีวิถีชุมชน เพื่อร่วมเป็นส่วนหนึ่งในการสนับสนุนเกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าที่มีมาตรฐาน อันนําไปสู่การสร้างงาน สร้างอาชีพ และสร้างรายได้ให้เกษตรกรอย่างยั่งยืน
รัฐบาลไทย-ข่าวทำเนียบรัฐบาล-ดีอีเอส เป็นประธานการประชุมคณะทำงานรองรับการเข้าร่วมการเจรจาภายใต้ ความตกลงเขตการค้าเสรี (FTA)
วันจันทร์ที่ 24 กรกฎาคม 2566
ดีอีเอส เป็นประธานการประชุมคณะทํางานรองรับการเข้าร่วมการเจรจาภายใต้ ความตกลงเขตการค้าเสรี (FTA)
ดีอีเอส เป็นประธานการประชุมคณะทํางานรองรับการเข้าร่วมการเจรจาภายใต้ ความตกลงเขตการค้าเสรี (FTA)
วันนี้ (24 กรกฎาคม 2566) ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทํางานรองรับการเข้าร่วมการเจรจาภายใต้ ความตกลงเขตการค้าเสรี (FTA) ของกระทรวงดิจิทัลเพื่อเศรษฐกิจและสังคม ครั้งที่ 1/2566 เพื่อหารือแนวทางการรองรับการเจรจาภายใต้ ความตกลงเขตการค้าเสรี (FTA) โดยมี ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม และผู้ที่เกี่ยวข้องเข้าร่วม ณ ห้องประชุม 802 ชั้น 8 กระทรวงดิจิทัลเพื่อเศรษฐกิจและสังคม
_________________
รัฐบาลไทย-ข่าวทำเนียบรัฐบาล-กรมทางหลวง บูรณะทางหลวงหมายเลข 2354 เทพสถิต – ซับใหญ่ จ.ชัยภูมิ  รองรับสายกรีนเที่ยวหน้าฝน ชมทุ่งดอกกระเจียว
วันจันทร์ที่ 24 กรกฎาคม 2566
กรมทางหลวง บูรณะทางหลวงหมายเลข 2354 เทพสถิต – ซับใหญ่ จ.ชัยภูมิ  รองรับสายกรีนเที่ยวหน้าฝน ชมทุ่งดอกกระเจียว
....
กรมทางหลวง กระทรวงคมนาคม ดําเนินการบูรณะ ทล.2354 ตอน เทพสถิต – ซับใหญ่ ตอน 2 (ช่วงทางแยกที่จะไปทุ่งดอกกระเจียว) เพื่อรองรับนักท่องเที่ยวที่เดินทางมาท่องเที่ยว ณ อุทยานแห่งชาติป่าหินงาม จังหวัดชัยภูมิ ชมทุ่งดอกกระเจียว ซึ่งเป็นหนึ่งในสถานที่ชมดอกไม้ที่มีชื่อเสียงของไทย ที่ออกดอกในฤดูฝนของทุกปีให้ชื่นชมปีละครั้งเท่านั้น พร้อมทั้งดําเนินการเตรียมความพร้อมปรับปรุงทางหลวงให้สวยงาม ตามนโยบายของกระทรวงคมนาคม ที่มุ่งเน้นการกํากับดูแลการพัฒนาระบบคมนาคมให้มีความสะดวก ปลอดภัย เพื่อส่งเสริมเศรษฐกิจ การท่องเที่ยว กระจายรายได้สู่ชุมชน เพื่อให้ประชาชนมีคุณภาพชีวิตที่ดี และสนับสนุนการพัฒนาประเทศอย่างยั่งยืน
กรมทางหลวง โดยแขวงทางหลวงชัยภูมิ ได้เตรียมความพร้อมในเรื่องการอํานวยความสะดวกและความปลอดภัยในการเดินทาง โดยดําเนินการบูรณะทางหลวงขนาด 2 ช่องจราจร และมีบางช่วงขนาด 4 ช่องจราจร ที่ได้รับความเสียหาย โดยทําการปูผิวทางชนิดแอสฟัลต์คอนกรีตหนา 10 ซม. พร้อมทั้งตีเส้นและเครื่องหมายจราจร ช่วง กม.15+864 – กม.18+025 นอกจากนี้หมวดทางหลวงในพื้นที่ยังได้ทําการปรับปรุงภูมิทัศน์สองข้างทาง โดยได้ ดําเนินการตัดหญ้าข้างทาง, ปรับพื้นที่ในช่วงบริเวณทางโค้ง, ทําความสะอาดแบริเออร์ รวมถึงทําความสะอาดเกาะกลางถนน สะพาน และผิวทาง ซึ่งเส้นทางดังกล่าวสามารถเชื่อมโยงกับแหล่งท่องเที่ยวอื่น ๆ ในพื้นที่ใกล้เคียงได้อีกด้วย สําหรับการเดินทางไปอุทยานแห่งชาติป่าหินงามนั้น จากกรุงเทพฯ ใช้ ทล.1 (ถนนพหลโยธิน) ผ่านจังหวัดสระบุรี มุ่งหน้าสู่จังหวัดนครราชสีมา ไปตามเส้นทางอําเภอด่านขุนทด ใช้ ทล.201 ถึงแยกหนองบัวโคก เลี้ยวซ้ายไป ทล.205 มุ่งสู่อําเภอบําเหน็จณรงค์ ถึงอําเภอเทพสถิต ตัดเข้าใช้ ทล.2354 ระยะทางประมาณ 17 กม. ถึงบริเวณทางแยก แล้วเดินทางต่ออีกประมาณ 13 กม. ถึงที่ทําการอุทยานแห่งชาติป่าหินงาม ซึ่งตั้งอยู่บริเวณเทือกเขาในเขตตําบลบ้านไร่ อําเภอเทพสถิต จังหวัดชัยภูมิ โดยจะเปิดอุทยานให้ท่องเที่ยวในช่วงเดือนมิถุนายน – สิงหาคม มีจุดท่องเที่ยวที่เป็นที่นิยม ได้แก่ ทุ่งดอกกระเจียว เป็นพืชล้มลุกประเภทหัวที่ผลิดอกสีชมพูอมม่วงบานสะพรั่งในช่วงต้นฤดูฝน ได้รับฉายาว่าเป็น “ราชินีแห่งป่าฝน” นอกจากนี้ยังมีจุดท่องเที่ยวลานหินงาม เป็นบริเวณลานหินที่มีโขดหินใหญ่รูปร่างแปลกตา กระจายอยู่ในพื้นที่ และจุดชมวิวผาสุดแผ่นดิน เป็นจุดชมวิวที่มีแนวหน้าผาและชะง่อนหิน ตั้งอยู่ที่จุดสูงสุดของเทือกเขาพังเหยซึ่งมีความสูง 846 ม. จากระดับน้ําทะเลปานกลาง
กรมทางหลวงขอความร่วมมือประชาชน โปรดขับรถด้วยความระมัดระวัง ปฏิบัติตามป้ายเตือน ป้ายแนะนํา เพื่อความปลอดภัยในการเดินทาง ใส่ใจสิ่งแวดล้อมและปฏิบัติตามมาตรฐานสาธารณสุขภายใต้วิถีชีวิตรูปแบบใหม่ “ท่องเที่ยวสุขใจ ห่างไกลโควิด - 19” สวมหน้ากาก ล้างมือ รักษาระยะห่าง หากประชาชนต้องการสอบถามรายละเอียดเพิ่มเติมสามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-Typhoon “Doksuri” will not hit Thailand
วันจันทร์ที่ 24 กรกฎาคม 2566
24/07/2566
Typhoon “Doksuri” will not hit Thailand
Typhoon “Doksuri” will not hit Thailand
July 23, 2023, Deputy Government Spokesperson Ratchada Thanadirek disclosed Thailand Meteorological Department’s announcement on the tropical storm “Doksuri” (upgraded to typhoon as of the evening of July 23).
According to the announcement, Doksuri is moving northwestward in the Pacific Ocean (east of the Philippines), and is forecasted to approach Taiwan during July 26-28, 2023. Those who plan their travel to Taiwan during the period are strongly advised to check the weather condition before traveling. Although Doksuri will not directly hit Thailand, it will exacerbate monsoon conditions during July 29- August 1 with heavy rainfall being forecasted. Nevertheless, the situation may change, and the public is urged to closely follow up on the update from Thailand Meteorological Department.
During July 23-25, 2023, isolated heavy rains are possible in the lower Northeast, Central, the East, the upper South, Bangkok and vicinity, and the South (west coast), which may result in flash flood. The rather strong southwest monsoon still prevails, while monsoon trough lies across Thailand. Coupling with the low-pressure cell covering the coast of Vietnam, rather strong and strong wind is forecasted both in the east and west coasts of the Southern Thailand throughout the week.
The Deputy Government Spokesperson added that Prime Minister and Defense Minister Gen. Prayut Chan-o-cha has closely followed up on the water situation, especially in the South. He has been reported on the preparedness by all concerned sectors and agencies, and advised them to work in an integrative manner and give the public advance notifications for their precaution.
รัฐบาลไทย-ข่าวทำเนียบรัฐบาล-เปิด 5 ยุทธศาสตร์ พัฒนา AI ไทย คาด สร้างมูลค่าเศรษฐกิจอาเซียน กว่า 1.9 พันล้านล้านบาท ในปี 2573
วันจันทร์ที่ 24 กรกฎาคม 2566
เปิด 5 ยุทธศาสตร์ พัฒนา AI ไทย คาด สร้างมูลค่าเศรษฐกิจอาเซียน กว่า 1.9 พันล้านล้านบาท ในปี 2573
......
ไทยผลักดันการพัฒนาเทคโนโลยีปัญญาประดิษฐ์ ผ่านกลุ่มเป้าหมายการพัฒนา AI Thailand โดยจัดทําแผนปฏิบัติการด้านปัญญาประดิษฐ์แห่งชาติเพื่อการพัฒนาประเทศไทย (พ.ศ.2565 - 2570) ประกอบด้วย 5 ยุทธศาสตร์ ได้แก่
1. เตรียมความพร้อมประเทศด้านสังคม จริยธรรม กฎหมาย/กฎระเบียบ สําหรับการประยุกต์ใช้ AI
2. การพัฒนาโครงสร้างพื้นฐานและระบบสนับสนุนด้าน AI เพื่อการพัฒนาอย่างยั่งยืน
3. เพิ่มศักยภาพบุคลากรและการศึกษา โดยตั้งเป้าพัฒนาบุคลากรที่มีความเชี่ยวชาญ 30,000 คน ใน 5 ปี
4. พัฒนาเทคโนโลยีและนวัตกรรมเพื่อสนับสนุนเทคโนโลยี AI ตั้งเป้า 100 นวัตกรรม สร้างแรงกระตุ้นในภาคธุรกิลและสังคมกว่า 4.4 หมื่นล้านบาท
5. ส่งเสริมการประยุกต์ใช้ AI ในภาครัฐและเอกชน ตั้งเป้ามีหน่วยงานใช้ AI มากขึ้น 10% ต่อปี หรือมากกว่า 600 รายใน 6 ปี
.
โดยมีกลุ่มเป้าหมายที่จะเน้นการพัฒนา AI 10 กลุ่ม คือ 1. การใช้งานและบริการภาครัฐ 2. เกษตรและอาหาร 3. การแพทย์และสุขภาวะ 4. พลังงานและสิ่งแวดล้อม 5. การเงินและการค้า 6. การขนส่ง 7. ความมั่นคงและปลอดภัย 8. ท่องเที่ยวและเศรษฐกิจสร้างสรรค์ 9. การศึกษา และ 10. ภาคอุตสาหกรรมการผลิต
.
คาดว่าจะส่งผลต่อการเติบโตทางการพัฒนาเทคโนโลยี AI ในไทยมากขึ้น สร้างอาชีพใหม่ ๆ สร้างการเติบโตทางเศรษฐกิจ พร้อมทั้งอํานวยความสะดวกในด้านสังคม รวมถึงการจัดการสิ่งแวดล้อมอย่างยั่งยืน นอกจากนี้ จะช่วยส่งเสริมมูลค่าเศรษฐกิจในอาเซียนได้กว่า 1.9 พันล้านล้านบาท ในปี 2573
.
อ่านเพิ่มเติม คลิก https://www.thaigov.go.th/news/contents/details/70522
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
NASA ยกอาหารจากเนื้อไก่ไทย เหมาะเป็นอาหารสําหรับนักบินอวกาศ
ขับเคลื่อน 3 แนวทางพัฒนาท่าเรือแหลมฉบัง เฟส 3 สู่การเป็น “ท่าเรือสีเขียวของเอเชีย”
“เอสเอ็มอี” ส่งสัญญาณฟื้นตัวชัดหลังโควิด ขยายตัวดีทั้งจีดีพีและการจ้างงาน
ครม. อนุมัติ "สถานบริการในเมืองการบิน” เปิดได้ 24 ชม.
สยบข่าวลือ ! ยืนยัน “งบกลางฉุกเฉิน” มีเพียงพอ รัฐดําเนินภารกิจได้ปกติ
รัฐบาลไทย-ข่าวทำเนียบรัฐบาล-ดีอีเอส ร่วมพิธีเปิดโครงการ “ร่วมมือ จับปลอมหลอกลงทุน”
วันจันทร์ที่ 24 กรกฎาคม 2566
ดีอีเอส ร่วมพิธีเปิดโครงการ “ร่วมมือ จับปลอมหลอกลงทุน”
ดีอีเอส ร่วมพิธีเปิดโครงการ “ร่วมมือ จับปลอมหลอกลงทุน”
วันนี้ (24 กรกฎาคม 2566) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เข้าร่วมพิธีเปิดโครงการ “ร่วมมือ จับปลอมหลอกลงทุน” พร้อมเป็นวิทยากรเสวนา “รู้ทันหลอกลงทุน ด้วยภูมิคุ้มกันความลวง” เพื่อแลกเปลี่ยนความคิดเห็นและประสบการณ์เพื่อหาทางออกในการจับปลอมหลอกลงทุน ทั้งนี้ โครงการ “ร่วมมือ จับปลอมหลอกลงทุน” จัดขึ้นโดยตลาดหลักทรัพย์แห่งประเทศไทย ร่วมกับพันธมิตรภาคตลาดทุน องค์กรธุรกิจ และหน่วยงานภาครัฐ แลกเปลี่ยนข้อมูล ตรวจสอบและชี้เป้าข่าวปลอม พร้อมรณรงค์เตือน ตอกย้ํา ประชาชนสร้างภูมิคุ้มกันด้วยสติ เพื่อไม่ตกเป็นเหยื่อมิจฉาชีพหลอกลงทุน ณ หอประชุมศุกรีย์ แก้วเจริญ ชั้น 3 ตลาดหลักทรัพย์แห่งประเทศไทย
________________________
รัฐบาลไทย-ข่าวทำเนียบรัฐบาล-ดีอีเอส เปิดกิจกรรม “ปรับฐานคิด 0 1 0 1” ประจำปี 2566
วันจันทร์ที่ 24 กรกฎาคม 2566
ดีอีเอส เปิดกิจกรรม “ปรับฐานคิด 0 1 0 1” ประจําปี 2566
ดีอีเอส เปิดกิจกรรม “ปรับฐานคิด 0 1 0 1” ประจําปี 2566
วันที่(24กรกฎาคม2566)ศาสตราจารย์พิเศษวิศิษฎ์วิศิษฎ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดกิจกรรม“ปรับฐานคิด0 1 0 1”สําหรับเจ้าหน้าที่ของสํานักงานปลัดกระทรวงดิจิทัลเพื่อเศรษฐกิจและสังคมประจําปีงบประมาณพ.ศ.2566โดยได้รับเกียรติจากสํานักงานป.ป.ช.นายศักดิ์ชัยจันทร์แสงวัฒนาผู้อํานวยการสํานักตรวจสอบทรัพย์สินภาคการเมืองเป็นวิทยากรเผยแผ่ความรู้เกี่ยวกับการแยกแยะผลประโยชน์ส่วนตนและผลประโยชน์ส่วนรวมณห้องประชุม803ชั้น8กระทรวงดิจิทัลเพื่อเศรษฐกิจและสังคม
___________
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคที่ 4 คุมเข้มดูแลความปลอดภัยทางน้ำสูงสุด ระดมเจ้าหน้าที่ตรวจอุปกรณ์เรือ ใบอนุญาต พร้อมรองรับการท่องเที่ยวอย่างต่อเนื่อง
วันจันทร์ที่ 24 กรกฎาคม 2566
สํานักงานเจ้าท่าภูมิภาคที่ 4 คุมเข้มดูแลความปลอดภัยทางน้ําสูงสุด ระดมเจ้าหน้าที่ตรวจอุปกรณ์เรือ ใบอนุญาต พร้อมรองรับการท่องเที่ยวอย่างต่อเนื่อง
...
สํานักงานเจ้าท่าภูมิภาคที่ 4 คุมเข้มดูแลความปลอดภัยทางน้ําสูงสุด ระดมเจ้าหน้าที่ตรวจอุปกรณ์เรือ ใบอนุญาต พร้อมรองรับการท่องเที่ยวอย่างต่อเนื่อง
สํานักงานเจ้าท่าภูมิภาคที่ 4 จัดเจ้าหน้าที่ดูแลความปลอดภัย พร้อมปฏิบัติภารกิจด้านความปลอดภัยในแหล่งท่องเที่ยวทางน้ําย้ําอุปกรณ์ความปลอดภัยต้องมีความพร้อมใช้งานและเพียงพอ คุมเข้มการบรรทุกผู้โดยสารให้ตามใบอนุญาตเดินเรือ ตรวจสอบสภาพอากาศก่อนเดินเรือ มุ่งลดอุบัติเหตุทางน้ํา สร้างความเชื่อมั่นแก่นักท่องเที่ยว
กรมเจ้าท่า โดย สํานักงานเจ้าท่าภูมิภาคที่ 4 (สงขลา)มีพื้นที่ขอบเขต และหน้าที่ในการกํากับดูแล รับผิดชอบครอบคลุมจังหวัดสงขลาปัตตานีสุราษฎร์ธานีชุมพรนครศรีธรรมราช นราธิวาสเกาะพะงัน และ เกาะสมุย เป็นการกํากับดูแลพื้นที่ตามกฎหมาย และระเบียบของ กรมเจ้าท่า กระทรวงคมนาคม เพื่อควบคุมการปฏิบัติงานให้มีประสิทธิภาพ ตามกฎหมายว่าด้วยการเดินเรือในน่านน้ําไทย กฎหมายว่าด้วยเรือไทย กฎหมายว่าด้วยการป้องกันเรือโดนกัน กฎหมายว่าด้วยการส่งเสริมการพาณิชยนาวี กฎหมายว่าด้วยการขนส่งต่อเนื่องหลายรูปแบบ รวมทั้งกฎหมายอื่นที่เกี่ยวข้องของกรมเจ้าท่า โดยสํานักงานเจ้าท่าภูมิภาคที่ 4 (สงขลา) ดูแลพื้นที่ซึ่งครอบคลุมทะเลฝั่งอ่าวไทย ที่มีแหล่งท่องเที่ยวทางน้ํา และท่าเรือโดยสารสําคัญๆ ที่ได้รับความนิยมจากนักท่องเที่ยวทั้งไทยและต่างชาติ กรมเจ้าท่า เน้นย้ํากํากับดูแลความปลอดภัยบริเวณท่าเรือความพร้อมของท่าเรือโดยสาร ความพร้อมของผู้ให้บริการเรือ เป็นการเสริมสร้างศักยภาพ สร้างความปลอดภัยและความเชื่อมั่นแก่นักท่องเที่ยวและประชาชนในพื้นที่ พร้อมร่วมบูรณาการ การทํางานร่วมกับหน่วยงานในพื้นที่ อาทิ องค์การบริหารส่วนจังหวัด องค์การบริหารส่วนตําบล ผู้นําชุมชน และอื่นๆ ที่เกี่ยวข้อง เป็นการเพิ่มศักยภาพในการดูแลความปลอดภัยทางน้ําให้เกิดประสิทธิภาพ และเป็นรูปธรรม ลดอัตราการสูญเสียจากอุบัติเหตุทางน้ําอย่างสูงสุดต่อไป และหากท่านใดพบเห็นเหตุการณ์ความไม่ปลอดภัยทางน้ํา สามารถแจ้งสายด่วน กรมเจ้าท่า โทร. 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-“ชัยวุฒิ” หารือ ICDL ยกระดับการพัฒนาทักษะดิจิทัลคนไทย
วันจันทร์ที่ 24 กรกฎาคม 2566
“ชัยวุฒิ” หารือ ICDL ยกระดับการพัฒนาทักษะดิจิทัลคนไทย
“ชัยวุฒิ” หารือ ICDL ยกระดับการพัฒนาทักษะดิจิทัลคนไทย
วันนี้ ( 24 กรกฎาคม 66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) หารือร่วมกับ คุณเดเมียน โอซุลลิแวน (Damian O’Sullivan) ประธานบริหารของมูลนิธิ ICDL แห่งสหภาพยุโรป คุณ ทินา วู (Tina Wu ) ผู้จัดการทั่วไป ICDL Asia และ Dr. Hugh O’Connell กรรมการผู้จัดการ ICDL Thailand และมูลนิธิเพื่อการพัฒนาดิจิทัล เพื่อวางแนวทางการยกระดับทักษะความสามารถในการใช้เทคโนโลยีดิจิทัล (Digital Literacy) ของแรงงานไทยสู่มาตรฐานสากล รวมทั้งการเพิ่มศักยภาพกําลังคนดิจิทัลและขีดความสามารถในการแข่งขันให้กับประเทศไทย ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
ทั้งนี้ ที่ประชุมยังเล็งเห็นถึงความจําเป็นในการส่งเสริมและยกระดับทักษะด้านดิจิทัลและการใช้ประโยชน์จากเทคโนโลยีของแรงงานไทยให้มีความสอดคล้องและได้มาตรฐานสากล พร้อมเข้าสู่ยุคเศรษฐกิจและสังคมดิจิทัล ตามที่รัฐบาลได้มีนโยบายในการปฏิรูปประเทศไทยสู่ Digital Thailand และ Thailand 4.0 มาเป็นแนวทางหลักในการขับเคลื่อนการพัฒนาในทุก ๆ ด้าน ทั้งการบริหารราชการแผ่นดิน การปฏิรูปประเทศทั้งด้านเศรษฐกิจและสังคม เพื่อให้ประเทศไทยมีกําลังคนที่มีคุณภาพและประสิทธิภาพ สามารถใช้ประโยชน์จากเทคโนโลยี ดิจิทัลอย่างเต็มศักยภาพ อันเป็นการเพิ่มขีดความสามารถในการแข่งขันกับนานาประเทศ พร้อมขับเคลื่อนประเทศสู่เป้าหมายดิจิทัลไทยแลนด์ได้อย่างสัมฤทธิ์ผลต่อไป
___________________________
รัฐบาลไทย-ข่าวทำเนียบรัฐบาล-ครม. อนุมัติ "สถานบริการในเมืองการบิน” เปิดได้ 24 ชม.
วันจันทร์ที่ 24 กรกฎาคม 2566
ครม. อนุมัติ "สถานบริการในเมืองการบิน” เปิดได้ 24 ชม.
.....
ที่ประชุม ครม. (18 ก.ค. 66) อนุมัติหลักการ ร่างกฎกระทรวงกําหนดวันเวลาเปิดปิดของสถานบริการ
(ฉบับที่...) พ.ศ.....ซึ่งเป็นการกําหนดวันเวลาเปิดปิดของสถานบริการทุกประเภทที่ตั้งอยู่ในพื้นที่เมืองการบิน ภายในเขตส่งเสริมเมืองการบินภาคตะวันออก (Eastern Airport City : EECa) ให้เปิดบริการได้ 24 ชั่วโมง สอดรับกับ ร่าง พ.ร.ฎ. กําหนดเขตพื้นที่เพื่อการอนุญาตให้ตั้งสถานบริการใน อ.บ้านฉาง จ.ระยอง ที่กระทรวงมหาดไทยกําลังยกร่าง
.
เพื่อสนับสนุนให้พื้นที่เมืองการบินภาคตะวันออก สามารถดําเนินกิจกรรมสันทนาการที่จําเป็นและเหมาะสมได้ ให้มีศักยภาพที่จะรองรับนักธุรกิจ ผู้เดินทาง นักท่องเที่ยว และผู้ใช้บริการสนามบินอู่ตะเภา โดยมีแผนบริหารจัดการพื้นที่และประเภทกิจกรรมที่มีลักษณะพิเศษเพื่อรองรับความต้องการเฉพาะกลุ่ม เช่น โรงแรม อาคารที่พัก อาคารแสดงสินค้า พิพิธภัณฑ์ศิลปะ ร้านอาหาร ที่มีการจําหน่ายอาหารและเครื่องดื่มแอลกอฮอล์ตลอด 24 ชม. จะดําเนินการภายในพื้นที่ปิดอย่างเคร่งครัด มีการกั้นรั้วสูงโดยรอบ มีระบบรักษาความปลอดภัยตามมาตรฐานสากลในการควบคุมและกํากับการเข้าออกของบุคคล โดยไม่กระทบต่อประชาชนในพื้นที่โดยรอบ
.
อ่านเพิ่มเติม คลิก >>https://www.thaigov.go.th/news/contents/details/70464
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐ เอกชน ผู้เชี่ยวชาญทางการแพทย์จับมือพัฒนาแพลตฟอร์ม “Doctor at Home” ใช้ AI ช่วยประชาชนประเมินโรคเบื้องต้นด้วยตนเอง ก่อนพบแพทย์ออนไลน์พร้อมส่งยาถึงบ้านตามสิทธิบัตรทอง
วันอาทิตย์ที่ 23 กรกฎาคม 2566
23/07/2566
รัฐ เอกชน ผู้เชี่ยวชาญทางการแพทย์จับมือพัฒนาแพลตฟอร์ม “Doctor at Home” ใช้ AI ช่วยประชาชนประเมินโรคเบื้องต้นด้วยตนเอง ก่อนพบแพทย์ออนไลน์พร้อมส่งยาถึงบ้านตามสิทธิบัตรทอง
รัฐ เอกชน ผู้เชี่ยวชาญทางการแพทย์จับมือพัฒนาแพลตฟอร์ม “Doctor at Home” ใช้ AI ช่วยประชาชนประเมินโรคเบื้องต้นด้วยตนเอง ก่อนพบแพทย์ออนไลน์พร้อมส่งยาถึงบ้านตามสิทธิบัตรทอง ตอบโจทย์ลดแออัดในโรงพยาบาล หนุนระบบสาธารณสุขภาพรวมดีขึ้น
วันนี้ (23 ก.ค. 66) น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลได้วางแนวนโยบายให้ทุกหน่วยงานนําระบบเทคโนโลยีดิจิทัลเข้ามาสนับสนุนให้ประชาชนได้รับความสะดวกในการเข้ารับบริการต่างๆ ทางด้านการแพทย์และสาธารณสุขก็ได้มีบริการผ่านแพลตฟอร์มใหม่ๆ อย่างต่อเนื่อง
ล่าสุด หน่วยงานรัฐ ภาคเอกชน และผู้เชี่ยวชาญด้านการแพทย์ได้ร่วมกันพัฒนา แพลตฟอร์มออนไลน์ที่เรียกว่า ‘Doctor at Home’ ซึ่งมีทั้งเว็บไซต์ และแอปพลิเคชันไลน์ ให้ประชาชนจะสามารถเข้าถึงข้อมูลสุขภาพ การตรวจโรคเบื้องต้น การสอบถามอาการเจ็บป่วยเบื้องต้นได้ด้วยการใช้สมาร์ทโฟน ทําให้ทราบว่าอาการแบบไหนต้องไปโรงพยาบาล หรืออาการเพียงใดที่สามารถดูแลตัวเองได้อย่างถูกต้องและปลอดภัย ซึ่งจะเป็นกลไกสําคัญช่วยลดการเดินทางไปพบแพทย์ และลดปัญหาความแออัดในโรงพยาบาลได้
น.ส.ไตรศุลี กล่าวว่า ประชาชนสามารถสมัครใช้บริการผ่านการเพิ่มเพื่อนกับไลน์ @Doctorathome โดยตรง หรือสามารถเพิ่มเพื่อนผ่าน Line Official ของสํานักงานหลักประกันสุขภาพแห่งชาติ (สปสช.) @nhso จากนั้นกดเมนู “Doctor at Home หมอประจําบ้านอัจฉริยะ” จากนั้นก็สามารถใช้บริการเพื่อประเมินโรคเบื้องต้นได้ทันที
นอกจากนี้ Doctor at Home จะเป็นเครื่องมือสําคัญที่เข้ามาช่วยบุคลากรสาธารณสุข เช่น กลุ่ม อสม. ในการดูแลประชาชนในพื้นที่ห่างไกลที่อาจไม่มีแพทย์ประจํา ก็สามารถใช้แพลตฟอร์ม Doctor at Home เพื่อตรวจสอบประเมินการเจ็บป่วยเพื่อตัดสินใจดําเนินการรักษาที่ถูกต้อง และยังเป็นการลดภาระของแพทย์ที่ต้องออกตรวจในพื้นที่ห่างไกลด้วย
รองโฆษกประจําสํานักนายกรัฐมนตรี กล่าวว่า เมื่อประเมินอาการป่วยเบื้องต้นในกรณีเป็นการเจ็บป่วยด้วยโรคที่ไม่รุนแรง กรณีที่ต้องปรึกษาแพทย์ประชาชนผู้มีสิทธิหลักประกันสุขภาพแห่งชาติ หรือสิทธิบัตรทองยังสามารถใช้บริการพบแพทย์ออนไลน์หรือ telemedicine พร้อมจัดส่งยาถึงบ้านได้ ซึ่งขณะนี้บริการดังกล่าวได้ขยายบริการจากเดิมที่มีเฉพาะในกรุงเทพฯ ให้ครอบคลุมปริมณฑลอีก 5 จังหวัด ประกอบด้วย นนทบุรี ปทุมธานี สมุทรปราการ สมุทรสาคร และนครปฐม
โดยปัจจุบันมีแอปพลิเคชันสุขภาพ 4 แห่งที่เข้าร่วมให้บริการนี้ โดยเชื่อมต่อกับระบบของ สปสช. โดยผู้มีสิทธิบัตรทองทั้งที่อาศัยในกรุงเทพฯและปริมณฑลสามารถใช้บริการพบแพทย์ออนไลน์และส่งยาถึงบ้านผ่านทั้ง 4 แอปพลิเคชัน ประกอบด้วย 1)แอปพลิเคชันซาลูเบอร์ เอ็ม ดี โดยสุขสบายคลินิกเวชกรรม สอบถามเพิ่มเติม ที่ไลน์ไอดี @Sooksabaiclinic 2) แอปพลิเคชันคลิกนิก โดยคลิกนิกเฮลท์คลินิกเวชกรรม สอบถามเพิ่มเติม ไลน์ไอดี @clicknic 3)แอปพลิเคชันหมอดี โดยชีวีบริรักษ์ คลินิกเวชกรรม สอบถามเพิ่มเติม ไลน์ไอดี @mordeeapp และ 4.โททอลเล่เทเลเมด โดยเดอะโททอลเล่คลินิก สอบถามเพิ่มเติม ไลน์ไอดี @totale
“การที่ประชาชนสามารถคัดกรองสุขภาพเบื้องต้นด้วยตัวเองได้ ซึ่งจะช่วยให้ระบบสุขภาพโดยรวมดีขึ้น ด้วยการลดความแออัดในโรงพยาบาล ลดการรอคอยที่จะพบแพทย์ รวมถึงทําให้ประสิทธิภาพในการดูแลประชาชนจากบุคลากรแพทย์ดีขึ้น” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-พม. จัดงานบุญ พิธีกราบลาอุปสมบทและปลงผมนาคราษฎรบนพื้นที่สูง 2566 เฉลิมพระเกียรติในหลวง ร.10
วันอาทิตย์ที่ 23 กรกฎาคม 2566
พม. จัดงานบุญ พิธีกราบลาอุปสมบทและปลงผมนาคราษฎรบนพื้นที่สูง 2566 เฉลิมพระเกียรติในหลวง ร.10
พม. จัดงานบุญ พิธีกราบลาอุปสมบทและปลงผมนาคราษฎรบนพื้นที่สูง 2566 เฉลิมพระเกียรติในหลวง ร.10
เมื่อวันที่ 21 ก.ค. 66เวลา 17.00 น. พระธรรมวชิราธิบดี เจ้าอาวาสวัดเบญจมบพิตรดุสิตวนาราม เป็นประธานฝ่ายสงฆ์ และนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานฆราวาสในพิธีกราบลาอุปสมบทราษฎรบนพื้นที่สูง และพิธีปลงผมนาคราษฎรบนพื้นที่สูง ประจําปี 2566 เพื่อถวายเป็นพระราชกุศลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว พร้อมให้โอวาทแก่นาคที่เข้าพิธี โดยมี นางจตุพร โรจนพานิช อธิบดีกรมพัฒนาสังคมและสวัสดิการ พร้อมด้วยคณะผู้บริหารหัวหน้าหน่วยงาน และเจ้าหน้าที่กระทรวง พม. และผู้ปกครอง ร่วมปลงผมนาคฯ ณ วัดเบญจมบพิตรดุสิตวนาราม กรุงเทพมหานคร
นายอนุกูล กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ร่วมกับมูลนิธิเผยแพร่พระพุทธศาสนาแก่ชนถิ่นกันดาร ในพระราชูปถัมภ์ สมเด็จพระศรีนครินทราบรมราชชนนี จัดพิธีบรรพชาอุปสมบทราษฎรบนพื้นที่สูง ประจําปี 2566 เป็นปีที่ 58 เพื่อเป็นการสนับสนุนให้ราษฎรบนพื้นที่สูงเกิดความเลื่อมใสศรัทธาในพระพุทธศาสนา ซึ่งจะนํามาสู่การพัฒนาคุณภาพชีวิตตามแนววิถีพุทธ ปัจจุบันมีผู้เข้ารับการบรรพชาอุปสมบทแล้วจํานวนทั้งสิ้น 12,504 รูป สําหรับปี 2566 มีผู้ขอบรรพชาอุปสมบทจํานวนทั้งสิ้น 205 รูป แบ่งเป็น บรรพชา (สามเณร) 75 รูป และ อุปสมบท (พระนวกะ) 130 รูป ซึ่งเป็นกลุ่มเป้าหมาย 10 ชาติพันธุ์ ของศูนย์พัฒนาราษฎรบนพื้นที่สูง 10 จังหวัด
นายอนุกูล กล่าวต่อไปว่า นอกจากน้ มีการจัดพิธีสําคัญตามหลักพระพุทธศาสนา ได้แก่ วันเสาร์ที่ 22 กรกฎาคม 2566 ตั้งแต่เวลา 08.30 น. เป็นต้นไป มีพิธีมอบผ้าไตรและพิธีปฏิญาณตนเป็นพุทธมามกะ ณ วิหารคดและพระอุโบสถ และวันอาทิตย์ที่ 23 กรกฎาคม 2566 ตั้งแต่เวลา 08.00 น. เป็นต้นไป มีพิธีกล่าวถวายพระพรต่อพระบรมฉายาลักษณ์พระบาทสมเด็จพระเจ้าอยู่หัว และพิธีบรรพชาอุปสมบทราษฎรบนพื้นที่สูง โดย นายจุติ ไกรฤกษ์ รัฐมนตรีว่าการกระทรวง พม. เป็นประธานในพิธี หลังจากนั้น วันจันทร์ที่ 24 กรกฎาคม 2566 พระนวกะและสามเณร จะเดินทางไปประกอบพิธีอุปสมบทราษฎรบนพื้นที่สูงต่อ ณ วัดศรีโสดา พระอารามหลวง จังหวัดเชียงใหม่
นายอนุกูล กล่าวเพิ่มเติมว่า กระทรวง พม. ขอเชิญผู้มีจิตศรัทธาและศาสนิกชน ร่วมเป็นเจ้าภาพในพิธีมอบผ้าไตรและเครื่องอัฐบริขาร ระหว่างวันที่ 22 - 23 กรกฎาคม 2566 ตั้งแต่เวลา 08.30 น. เป็นต้นไป และขอเชิญชวนร่วมพิธีบรรพชาอุปสมบทราษฎรบนพื้นที่สูง ประจําปี 2566 ณ วัดเบญจมบพิตรดุสิตวนาราม กรุงเทพมหานคร หรือร่วมทํากุศลบุญได้ที่บัญชีธนาคาร “มูลนิธิเผยแพร่พระพุทธศาสนาแก่ชนถิ่นกันดาร” ดังนี้ ธนาคารกรุงไทย บัญชีเลขที่ 021-1-22540-1 ธนาคารกรุงเทพ บัญชีเลขที่ 201-0-59714-0 ธนาคารทหารไทยธนชาต บัญชีเลขที่ 810-2-01347-4 ร้านสะดวกซื้อที่ให้บริการเคาน์เตอร์เซอร์วิส และธนาณัติสั่งจ่ายในนาม “มูลนิธิเผยแพร่พระพุทธศาสนาแก่ชนถิ่นกันดารฯ” (ที่ทําการไปรษณีย์ พลับพลาไชย) ทั้งนี้ สามารถสอบถามรายละเอียดและแจ้งหลักฐานการโอนเงินบริจาคได้ที่ Line : @thammahighland หรือติดต่อสอบถามเพิ่มเติมได้ที่ 02-659-6242
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-จ.ระนอง พัฒนาระบบการแพทย์ฉุกเฉินทางบก ทะเล และอากาศ พร้อมเสริมความรู้ประชาชน รองรับการเป็นเมืองท่องเที่ยวเชิงสุขภาพฝั่งทะเลอันดามัน
วันอาทิตย์ที่ 23 กรกฎาคม 2566
จ.ระนอง พัฒนาระบบการแพทย์ฉุกเฉินทางบก ทะเล และอากาศ พร้อมเสริมความรู้ประชาชน รองรับการเป็นเมืองท่องเที่ยวเชิงสุขภาพฝั่งทะเลอันดามัน
จังหวัดระนอง พัฒนาระบบบริการการแพทย์ฉุกเฉินทั้งทางบก ทะเล และอากาศ รวมทั้งระบบความปลอดภัยชายหาด การเดินทาง และการส่งต่อผู้ป่วย เพื่อให้เข้าถึงการรักษารวดเร็ว ทันเวลา พร้อมให้ความรู้การปฐมพยาบาลเบื้องต้นและการใช้เครื่อง AED
จังหวัดระนอง พัฒนาระบบบริการการแพทย์ฉุกเฉินทั้งทางบก ทะเล และอากาศ รวมทั้งระบบความปลอดภัยชายหาด การเดินทาง และการส่งต่อผู้ป่วย เพื่อให้เข้าถึงการรักษารวดเร็ว ทันเวลา พร้อมให้ความรู้การปฐมพยาบาลเบื้องต้นและการใช้เครื่อง AED แก่ประชาชนแล้วเกือบ 7,000 คน รองรับการเป็นเมืองท่องเที่ยวเชิงสุขภาพฝั่งทะเลอันดามัน
นายแพทย์กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 กล่าวว่า จังหวัดระนองมีแหล่งท่องเที่ยวทางธรรมชาติจํานวนมาก เป็นหนึ่งในจังหวัดที่สร้างรายได้จากภาคการท่องเที่ยวให้กับประเทศจึงมีการพัฒนาระบบบริการการแพทย์ฉุกเฉินทั้งทางบก ทะเลและอากาศ รวมถึงความพร้อมของอุปกรณ์และบุคลากรผู้ปฏิบัติงานที่มีประสบการณ์และความเชี่ยวชาญ มีการทํางานเป็นทีมและประสานเป็นเครือข่าย ทําให้นักท่องเที่ยวและประชาชนได้รับการรักษาพยาบาลและส่งต่อได้อย่างรวดเร็ว ทันเวลา ช่วยลดอาการรุนแรง ป้องกันการเสียชีวิต สร้างความเชื่อมั่นและความปลอดภัยให้แก่นักท่องเที่ยว เพื่อรองรับการเป็นเมืองท่องเที่ยวเชิงสุขภาพฝั่งทะเลอันดามัน
นายแพทย์กิตติศักดิ์กล่าวต่อว่า ในการพัฒนาระบบบริการการแพทย์ฉุกเฉินทางบก นอกจากการอบรมความรู้ให้กับหน่วยกู้ชีพกู้ภัยในพื้นที่ ยังจัดอบรมให้ความรู้แก่ประชาชนเกี่ยวกับการปฐมพยาบาลเบื้องต้นและการใช้เครื่อง AED ในการช่วยฟื้นคืนชีพ ซึ่งปัจจุบันมีประชาชนผ่านการอบรมแล้วเกือบ 7,000 คน สําหรับทางทะเลมีการพัฒนาระบบความปลอดภัยชายหาดและการเดินทางแก่นักท่องเที่ยว เช่น กําหนดจุดเสี่ยง จุดอันตราย
ไว้ในแผนที่การท่องเที่ยวเพื่อเพิ่มความระมัดระวัง การอบรมอาสาสมัครทางทะเลให้มีความรู้ทักษะการช่วยเหลือผู้ประสบภัยได้อย่างรวดเร็ว นอกจากนี้ รพ.สต.เกาะพยาม ยังได้ทํา QR Code ติดไว้ ณ สถานที่ท่องเที่ยว ชุมชน และที่สาธารณะ ให้ผู้ประสบภัยแจ้งเหตุ แจ้งพิกัดให้เจ้าหน้าที่สาธารณสุข หน่วยกู้ชีพกู้ภัย เข้าช่วยเหลือได้ทันท่วงที
ส่วนทางอากาศ (Sky doctor) ได้จัดอบรมเจ้าหน้าที่สาธารณสุข จัดทําแนวทางการส่งต่อผู้ป่วย พร้อมประสานงานร่วมกับกองบินที่ 7 สุราษฎร์ธานี วางแผนการส่งต่อและกําหนดจุดในการลงจอดของเฮลิคอปเตอร์ เพื่อให้ระบบการส่งต่อผู้ป่วยทางอากาศมีศักยภาพมากขึ้น นอกจากนี้ โรงพยาบาลระนอง ยังได้พัฒนาคุณภาพบริการห้องฉุกเฉินและศูนย์สั่งการ เช่น ระบบ Telemedicine ให้คําปรึกษาโดยแพทย์ผู้เชี่ยวชาญแบบ Realtime แก่สถานบริการสาธารณสุขทุกแห่งในจังหวัด เพื่อเพิ่มความรวดเร็วในการดูแลรักษาอีกด้วย
*************************************** 23 กรกฎาคม 2566
รัฐบาลไทย-ข่าวทำเนียบรัฐบาล-ผู้ว่าฯ สุราษฎร์ สั่งการชุดปฏิบัติการพิเศษพนักงานฝ่ายปกครอง จ.สุราษฎร์ธานี สนธิกำลังบุกจับ “ร้านโซฟา” กลางเมืองสุราษฎร์ ตรวจสอบพบไม่มีใบอนุญาตฯ และขายเครื่องดื่มแอลกอฮอล์เกินเวลา
วันอาทิตย์ที่ 23 กรกฎาคม 2566
23/07/2566
ผู้ว่าฯ สุราษฎร์ สั่งการชุดปฏิบัติการพิเศษพนักงานฝ่ายปกครอง จ.สุราษฎร์ธานี สนธิกําลังบุกจับ “ร้านโซฟา” กลางเมืองสุราษฎร์ ตรวจสอบพบไม่มีใบอนุญาตฯ และขายเครื่องดื่มแอลกอฮอล์เกินเวลา
ผู้ว่าฯ สุราษฎร์ สั่งการชุดปฏิบัติการพิเศษพนักงานฝ่ายปกครองจังหวัดสุราษฎร์ธานี สนธิกําลังบุกจับ “ร้านโซฟา” กลางเมืองสุราษฎร์ธานี ตรวจสอบพบไม่มีใบอนุญาตประกอบการ และขายเครื่องดื่มแอลกอฮอล์เกินกําหนดเวลาฝ่าฝืนกฎหมาย
วันนี้ (23 ก.ค. 66) นายวิชวุทย์ จินโต ผู้ว่าราชการจังหวัดสุราษฎร์ธานี ได้สั่งการให้ที่ทําการปกครองจังหวัดสุราษฎร์ธานี ภายใต้การนําของ ว่าที่ร้อยโท สมชาย เรืองจันทร์ ปลัดจังหวัดสุราษฎร์ธานี นําพนักงานฝ่ายปกครองจังหวัดสุราษฎร์ธานี บูรณาการกําลังสมาชิกกองร้อยอาสารักษาดินแดนสุราษฎร์ธานีที่ 1 ร่วมกับเจ้าหน้าที่ตํารวจสถานีตํารวจภูธรเมืองสุราษฎร์ธานี ลงพื้นที่ตรวจ "ร้านโซฟา" ตําบลตลาด อําเภอเมืองสุราษฎร์ธานี ตามแนวทางจัดระเบียบสังคมเพื่อสร้างความผาสุกจังหวัดสุราษฎร์ธานี
"จากการตรวจสอบของชุดปฏิบัติการฯ พบว่า ร้านโซฟาไม่มีใบอนุญาตเปิดสถานบริการ หรือสถานประกอบการที่มีลักษณะคล้ายสถานบริการ และมีการจําหน่ายเครื่องดื่มแอลกอฮอล์เกินกว่าเวลาที่กฎหมายกําหนด เป็นการฝ่าฝืนกฎหมาย ซึ่งในร้านพบนายอรรถกร ศรเกษตริน อายุ 38 ปี ภูมิลําเนาหมู่ที่ 4 ตําบลท่าทองใหม่ อําเภอกาญจนดิษฐ์ จังหวัดสุราษฎร์ธานี แสดงตนเป็นผู้จัดการร้าน จึงได้ทําการจับกุมพร้อมตั้งข้อกล่าวหา 1) ตั้งสถานบริการโดยมิได้รับใบอนุญาตจากพนักงานเจ้าหน้าที่ ตามพระราชบัญญัติสถานบริการ พ.ศ. 2509 และที่แก้ไขเพิ่มเติม และคําสั่งหัวหน้าคณะรักษาความสงบแห่งชาติ ที่ 22/2558 ลงวันที่ 22 กรกฎาคม พ.ศ. 2558 และ 2) ขายเครื่องดื่มแอลกอฮอล์ในเวลาที่รัฐมนตรีประกาศกําหนดห้ามขาย ตามพระราชบัญญัติควบคุมเครื่องดื่มแอลกอฮอล์ พ.ศ. 2551 และคําสั่งหัวหน้าคณะรักษาความสงบแห่งชาติ ที่ 22/2558 ลงวันที่ 22 กรกฎาคม พ.ศ. 2558 ส่งพนักงานสอบสวน สถานีตํารวจภูธรเมืองสุราษฎร์ธานี เพื่อดําเนินการตามกฎหมายต่อไป
นายวิชวุทย์ จินโต ผู้ว่าราชการจังหวัดสุราษฎร์ธานี กล่าวต่ออีกว่า การจับกุมผู้กระทําความผิดในครั้งนี้ อําเภอเมืองสุราษฎร์ธานี ดําเนินการจัดระเบียบสังคม เพื่อให้บ้านเมืองเกิดความผาสุกและเป็นระเบียบเรียบร้อย ซึ่งจังหวัดสุราษฎร์ธานีได้กําชับให้ที่ทําการปกครองจังหวัดสุราษฎร์ธานีและที่ทําการปกครองอําเภอทั้ง 19 อําเภอ ได้ตรวจตราและเข้มงวดกวดขันผู้ประกอบการให้ปฏิบัติตามกฎหมายในทุกสัปดาห์ ทั้งการเปิด-ปิด สถานบริการและสถานประกอบการที่มีลักษณะคล้ายสถานบริการตามเวลาที่กฎหมายกําหนด พร้อมทั้งตรวจสอบการพกพาอาวุธ การห้ามเด็กอายุต่ํากว่า 20 ปีเข้าใช้บริการ การมั่วสุมยาเสพติด และการพนัน รวมถึงการกระทําผิดกฎหมายอื่น ๆ อย่างต่อเนื่อง โดยหากพี่น้องประชาชนในพื้นที่จังหวัดสุราษฎร์ธานีได้รับความเดือดร้อนจากการเปิดสถานบริการหรือสถานประกอบการที่มีลักษณะคล้ายสถานบริการ ในลักษณะการกระทําผิดกฎหมาย สามารถแจ้งผ่านสายด่วนศูนย์ดํารงธรรมจังหวัดสุราษฎร์ธานี หมายเลขโทรศัพท์ 1567 หรือหมายเลขโทรศัพท์ 0-7727-2926 ตลอด 24 ชั่วโมง
รัฐบาลไทย-ข่าวทำเนียบรัฐบาล-พายุโซนร้อน “ทกซุรี” ไม่เข้าไทย นายกฯติดตามสถานการณ์ห่วงใต้ฝนยังหนัก
วันอาทิตย์ที่ 23 กรกฎาคม 2566
23/07/2566
พายุโซนร้อน “ทกซุรี” ไม่เข้าไทย นายกฯติดตามสถานการณ์ห่วงใต้ฝนยังหนัก
พายุโซนร้อน “ทกซุรี” ไม่เข้าไทย นายกฯติดตามสถานการณ์ห่วงใต้ฝนยังหนัก
วันนี้ (23 ก.ค. 66) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่ประชาชนมีความกังวลใจถึงผลกระทบจากพายุโซนร้อน "ทกซูรี (DOKSURI)" บริเวณมหาสมุทรแปซิฟิก (ตะวันออกของประเทศฟิลิปปินส์) ทางกรมอุตุนิยมวิทยาวันนี้ได้แจ้งว่า ขณะนี้พายุโซนร้อนทกซูรี กําลังเคลื่อนตัวไปทางตะวันตกเฉียงเหนือ คาดว่าจะเคลื่อนเข้าใกล้เกาะไต้หวัน ช่วง 26-28 ก.ค.66 พายุนี้ไม่ได้เคลื่อนเข้าสู่ประเทศไทยจึงไม่มีผลกระทบโดยตรง แต่จะทําให้มรสุมมีกําลังแรงขึ้นในช่วงวันที่ 29 ก.ค. - 1 ส.ค.66 หลังจากพายุสลายตัวไปแล้ว ฝนจะเริ่มกลับมาอีกครั้ง อย่างไรก็ตามข้อมูลนี้อาจมีการเปลี่ยนแปลงได้ตามข้อมูลนําเข้าใหม่ ขอให้ประชาชนติดตามข้อมูลจากกรมอุตุนิยมวิทยาอย่างใกล้ชิด สําหรับประชาชนที่จะเดินทางไปไต้หวันในช่วงเวลาดังกล่าว ต้องตรวสอบสภาพอากาศก่อนออกเดินทาง
ขณะที่ช่วง 23 -25 ก.ค.นี้ ทางกรมฯ แจ้งว่า จะยังมีฝนตกกระจายต่อเนื่องใกล้บริเวณภาคอีสานตอนล่าง ภาคกลาง ภาคตะวันออก ภาคใต้ตอนบน กทม.และปริมณฑล ส่วนภาคใต้ (ระนอง พังงา ภูเก็ต) ต้องเฝ้าระวังฝนตกหนัก ฝนตกสะสม ซึ่งอาจทําให้เกิดน้ําท่วมฉับพลันน้ําป่าไหลหลากได้ ทั้งนี้เนื่องจากมรสุมตะวันตกเฉียงใต้ กําลังปานกลางยังคงพัดปกคลุม ส่วนร่องมรสุมยังคงพาดผ่านประเทศไทย ประกอบกับมีหย่อมความกดอากาศต่ําปกคลุมบริเวณทะเลจีนใต้ตอนกลาง (ชายฝั่งประเทศเวัยดนาม ) คลื่นลมในทะเลทั้ง 2 ฝั่ง มีกําลังปานกลางถึงค่อนข้างแรงตลอดสัปดาห์ ชาวเรือ ชาวประมงต้องเพิ่มความระมัดระวังในการเดินเรือ
“นายกรัฐมนตรีติดตามสถานการณ์น้ําอย่างใกล้ชิด โดยเฉพาะในพื้นที่ภาคใต้ ซึ่งได้รับรายงานว่าภาคส่วนต่างๆมีความพร้อมเข้าดูแลสถานการณ์อย่างยิ่ง อย่างไรก็ตาม ท่านได้เน้นย้ําเรื่องการบูรณาการด้านต่างๆ และการแจ้งเตือนประชาชนล่วงหน้า เพื่อลดความเดือดร้อนและสามารถให้ความช่วยเหลือประชาชนได้อย่างทันท่วงที” นางสาวรัชดากล่าว
รัฐบาลไทย-ข่าวทำเนียบรัฐบาล-รองโฆษกรัฐบาล เผย นายกฯ ชื่นชมศักยภาพคนไทย เป็นเลิศทั้งกีฬาและวิชาการ
วันเสาร์ที่ 15 กรกฎาคม 2566
รองโฆษกรัฐบาล เผย นายกฯ ชื่นชมศักยภาพคนไทย เป็นเลิศทั้งกีฬาและวิชาการ
ทีมกรีฑาทีมชาติไทยคว้าเหรียญทองชิงชนะเลิศแห่งเอเชีย 2023 ทําลายสถิติสําเร็จ ด้านเยาวชนไทยคว้า 5 เหรียญคณิตศาสตร์โอลิมปิก ขณะที่นักวิจัยไทยคว้าเหรียญทองนวัตกรรมนานาชาติ สร้างชื่อเสียงแก่ประเทศไทย
วันนี้ (15 ก.ค. 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสามารถของทีมนักกรีฑาทีมชาติไทย เยาวชนไทย และนักวิจัยไทย ที่ไปแสดงศักยภาพและความสามารถอันเป็นเลิศในเวทีระดับนานาชาติ สามารถคว้าเหรียญรางวัลมาให้ชาวไทยทุกคนได้ชื่นใจ สร้างชื่อเสียงแก่ประเทศ แสดงความสามารถของคนไทยให้ปรากฏ เป็นที่ยอมรับในเวทีการแข่งขันระหว่างประเทศ
รองโฆษกประจําสํานักนายกรัฐมนตรี กล่าวว่า ทีมนักกรีฑาทีมชาติไทย สามารถทําผลงานได้ยอดเยี่ยมในการแข่งขันกรีฑาชิงชนะเลิศแห่งเอเชีย ครั้งที่ 25 (25th Asian Athletics Championships 2023) จัดขึ้นระหว่างวันที่ 12 – 16 กรกฎาคม 2566 โดยประเทศไทยเป็นเจ้าภาพจัดการแข่งขัน ณ สนามศุภชลาศัย ซึ่งในการแข่งขันวันแรก
กีฬากรีฑาประเภทวิ่งผลัด 4x100 เมตรชาย โดยทีมชาติไทย ประกอบไปด้วย ไฟเตอร์ – ณฐวรรธ เอี่ยมอุดม (ไม้ 1) ต้า – สรอรรถ ดาบบัง (ไม้ 2) เฉาก๊วย – ชยุตม์ คงประสิทธิ์ (ไม้ 3) และ บิว – ภูริพล บุญสอน (ไม้ 4) ทําผลงานยอดเยี่ยม เอาชนะทีมชาติจีน เข้าเส้นชัยเป็นทีมแรกด้วยเวลา 38.55 วินาที คว้าเหรียญทองมาครองได้สําเร็จ และยังทําลายสถิติรายการกรีฑาชิงแชมป์เอเชียที่เคยทําไว้ที่ 38.72 วินาที และสถิติของประเทศไทยที่ 38.56 วินาที อีกด้วย
รองโฆษกประจําสํานักนายกรัฐมนตรี กล่าวเพิ่มเติมว่า สําหรับในด้านวิชาการ เยาวชนผู้แทนประเทศไทยจํานวน 6 คน สร้างชื่อเสียงในเวทีการแข่งขันคณิตศาสตร์โอลิมปิกระหว่างประเทศ ประจําปี 2566 จัดขึ้นระหว่างวันที่ 3 – 13 กรกฎาคม 2566 ณ เมืองชิบะ ประเทศญี่ปุ่น โดยมีผู้เข้าร่วมการแข่งขันจํานวน 618 คน จาก 112 ประเทศ ซึ่งเยาวชนผู้แทนประเทศไทยสามารถทําผลงานได้ยอดเยี่ยมเช่นกัน คว้า 1 เหรียญทอง 3 เหรียญเงิน 1 เหรียญทองแดง และ 1 เกียรติคุณประกาศ นําความภาคภูมิใจสู่คนไทย
นอกจากนี้ สํานักงานการวิจัยแห่งชาติ (วช.) ได้นํานวัตกรรมที่โดดเด่นของคณะนักประดิษฐ์และนักวิจัยไทย เข้าร่วมประกวดและจัดแสดงในงาน Japan Design, Idea and Invention Expo (JDIE 2023) ซึ่งจัดขึ้นระหว่างวันที่ 7 – 8 กรกฎาคม 2566 ที่ผ่านมา ณ กรุงโตเกียว ประเทศญี่ปุ่น โดยมีผลงานกว่า 300 ผลงาน จาก 20 ประเทศ เข้าร่วมจัดแสดง ซึ่งผลงาน De-BUGs นวัตกรรมสารกําจัดแมลงอินทรีย์แปรรูปจากเปลือกไข่ของไทย สามารถคว้ารางวัลเหรียญทอง และ WIIPA Special Award สาขาการเกษตร ได้สําเร็จ พร้อมเตรียมต่อยอดนํามาใช้งานจริงกับเกษตรกรและผู้รักสุขภาพที่ปลูกผักปลอดสารพิษ ขยายผลสู่การผลิตเชิงพาณิชย์ สนับสนุนเกษตรอินทรีย์และเกษตรปลอดภัย ลดการใช้ยาฆ่าแมลง
“นายกรัฐมนตรีมั่นใจ และชื่นชมในศักยภาพของคนไทยและเยาวชนไทยทุกคน ซึ่งมีความสามารถรอบด้านทั้งการกีฬาและวิชาการ พร้อมขอบคุณทุกคนที่ได้ไปสร้างชื่อเสียงของประเทศไทยให้เป็นที่รู้จักและยอมรับในเวทีนานาชาติ ตลอดจนขอบคุณไปยังผู้อยู่เบื้องหลังความสําเร็จในครั้งนี้ ทุกคนเป็นความภาคภูมิใจของชาวไทยทุกคน ทั้งนี้ นายกรัฐมนตรีเชิญชวนพี่น้องชาวไทยร่วมส่งแรงใจเชียร์นักกรีฑาตลอดการแข่งขันในครั้งนี้ด้วย” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ไทย Top 9 "ประเทศค่าครองชีพเหมาะแก่การใช้ชีวิตหลังเกษียณปี 2023"
วันเสาร์ที่ 15 กรกฎาคม 2566
ไทย Top 9 "ประเทศค่าครองชีพเหมาะแก่การใช้ชีวิตหลังเกษียณปี 2023"
.....
นิตยสารอินเตอร์เนชันแนลลีฟวิง (International Living) เผยแพร่ดัชนีการเกษียณอายุทั่วโลกประจําปี 2023 ของประเทศเกษียณอายุชั้นนํา จัดอันดับ ประเทศไทยติดกลุ่ม 9 ประเทศที่มีค่าครองชีพถูกเหมาะแก่การใช้ชีวิตหลังเกษียณปี 2023
.
รายชื่อประเทศที่รับการจัดอันดับมีดังนี้ 1.โปรตุเกส 2.เม็กซิโก 3.ปานามา 4.เอกวาดอร์ 5.คอสตาริกา 6.สเปน 7.กรีซ 8.ฝรั่งเศส 9.อิตาลีและประเทศไทย โดยประเทศไทยเป็นหนึ่งเดียวในทวีปเอเชีย เคียงคู่กับประเทศอิตาลี
.
จากรายงานระบุว่า ประเทศไทยไม่ได้เหมาะสมแค่กลุ่มวัยเกษียณเท่านั้น แต่ยังรวมถึงกลุ่มคนที่อยากหาเมืองที่ถูกที่สุดเพื่ออยู่อาศัย แม้ไม่ต้องทํางานก็สามารถอยู่ได้สบายด้วย และปัจจุบันเศรษฐกิจไทยกําลังอยู่ในช่วงขาขึ้น เนื่องจากแรงหนุนทั้งจากภาคการผลิตและบริการที่เติบโตอย่างต่อเนื่อง บวกกับมีทําเลที่ตั้งอยู่บริเวณใจกลางภูมิภาค จึงเอื้อให้ไทยเป็นศูนย์กลางธุรกิจระหว่างประเทศมากขึ้นไปอีก
.
ขณะที่เว็บไซต์ numbeo.com ซึ่งเป็นฐานข้อมูลค่าครองชีพระดับโลก เช่น ดัชนีที่อยู่อาศัย ได้จัดทําข้อมูลเปรียบเทียบ ดัชนีค่าครองชีพ 5 เมืองใหญ่ในอาเซียน พบว่า กรุงเทพฯ ประเทศไทย มีดัชนีค่าครองชีพอยู่ที่ 44.29 สาธารณรัฐสิงคโปร์ ประเทศสิงโปร์ 85.87 นครโฮจิมินห์ ประเทศเวียดนาม 36.47 จาการ์ตา ประเทศอินโดนีเซีย 35.25 และกัวลาลัมเปอร์ ประเทศมาเลเซีย 35.71 อีกด้วย
#ไทยคู่ฟ้า #สื่อสารรัฐบาลไทย
-------------------
Website : www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-รองปลัด 'อภัย' ขับเคลื่อนการแก้ไขปัญหาจังหวัดชายแดนภาคใต้ มุ่งขจัดปัญหาความยากจน
วันศุกร์ที่ 14 กรกฎาคม 2566
รองปลัด 'อภัย' ขับเคลื่อนการแก้ไขปัญหาจังหวัดชายแดนภาคใต้ มุ่งขจัดปัญหาความยากจน
รองปลัด 'อภัย' ขับเคลื่อนการแก้ไขปัญหาจังหวัดชายแดนภาคใต้ มุ่งขจัดปัญหาความยากจน และการพัฒนาครัวอาหารไทยสู่ครัวโลก ขับเคลื่อนระเบียงเศรษฐกิจฮาลาล
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมหารือแนวทางในการจัดทําคําของบประมาณ พ.ศ. 2567 ภายใต้แผนบูรณาการขับเคลื่อนการแก้ไขปัญหาจังหวัดชายแดนภาคใต้ ร่วมกับกองยุทธศาสตร์การพัฒนาจังหวัดชายแดนภาคใต้ และหน่วยงานที่เกี่ยวข้องในสังกัดกระทรวงเกษตรและสหกรณ์ ผ่านระบบ Zoom Meeting
สําหรับการพัฒนาจังหวัดชายแดนภาคใต้จะมุ่งกรอบที่สําคัญ ได้แก่ การขจัดปัญหาความยากจน และการพัฒนาครัวอาหารไทยสู่ครัวโลก ขับเคลื่อนระเบียงเศรษฐกิจฮาลาล โดยได้มีการพัฒนาเพื่อยกระดับคุณภาพชีวิตของประชาชน คือระดับฐานราก จากครัวเรือน ชุมชน ถึงตําบล มุ่งพัฒนาให้สามารถพึ่งพาตนเองได้ และสร้างความมั่นคงทางอาหาร ระดับอนุภูมิภาค 5 จังหวัด กําหนดศูนย์กลางการพัฒนาแต่ละด้าน เพื่อส่งเสริมการค้าการลงทุน ที่มีการเชื่อมโยงกับภูมิภาคอื่น ๆ ทั้งในประเทศและต่างประเทศต่อไป
รัฐบาลไทย-ข่าวทำเนียบรัฐบาล-“ทิพานัน” แจ้งข่าวดี การทางพิเศษฯขยายเวลาการให้ส่วนลดค่าผ่านทางพิเศษที่ด่านฯ พระราม 9-1 (ฉลองรัช) 10 บาท สำหรับรถทุกประเภท ตั้งแต่วันนี้ - 31 ธันวาคม 2566
วันเสาร์ที่ 15 กรกฎาคม 2566
15/07/2566
“ทิพานัน” แจ้งข่าวดี การทางพิเศษฯขยายเวลาการให้ส่วนลดค่าผ่านทางพิเศษที่ด่านฯ พระราม 9-1 (ฉลองรัช) 10 บาท สําหรับรถทุกประเภท ตั้งแต่วันนี้ - 31 ธันวาคม 2566
“ทิพานัน” แจ้งข่าวดี การทางพิเศษฯขยายเวลาการให้ส่วนลดค่าผ่านทางพิเศษที่ด่านฯ พระราม 9-1 (ฉลองรัช) 10 บาท สําหรับรถทุกประเภท ตั้งแต่วันนี้ - 31 ธันวาคม 2566
วันที่ 15 กรกฎาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มุ่งส่งเสริมให้มีการเดินทางโดยใช้โครงข่ายทางพิเศษเชื่อมต่อกันอย่างมีประสิทธิภาพและเป็นการช่วยลดภาระค่าผ่านทางพิเศษของผู้ใช้ทางพิเศษในการเดินทางข้ามระบบบนทางพิเศษ โดยการทางพิเศษแห่งประเทศไทย (กทพ.) ขยายเวลาการให้ส่วนลดค่าผ่านทางพิเศษ ของทางพิเศษฉลองรัช ที่ด่านเก็บค่าผ่านทางพิเศษพระราม 9-1 (ฉลองรัช) โดยมีส่วนลด จํานวน 10 บาท ต่อเที่ยว สําหรับรถทุกประเภทเพื่อเป็นการอํานวยความสะดวกและลดค่าใช้จ่ายของประชาชน ซึ่งจะส่งผลให้รถแต่ละประเภทที่ใช้บริการที่ด่านฯ ดังกล่าว มีอัตราค่าผ่านทางพิเศษ ดังนี้
1. รถ 4 ล้อ อัตราค่าผ่านทางพิเศษปกติ 40 บาท ปรับลดเหลือ 30 บาท
2. รถ 6-10 ล้อ อัตราค่าผ่านทางพิเศษปกติ 60 บาท ปรับลดเหลือ 50 บาท
3. รถมากกว่า 10 ล้อ อัตราค่าผ่านทางพิเศษปกติ 80 บาท ปรับลดเหลือ 70 บาทในการนี้จะแบ่งการให้ส่วนลดเป็น 2 ระยะคือ
ระยะที่ 1 ตั้งแต่วันที่ 1 มกราคม - 30 มิถุนายน 2566 ให้ส่วนลดค่าผ่านทางพิเศษจํานวน 10 บาทต่อเที่ยว สําหรับรถที่ใช้เงินสด และรถที่ใช้ระบบเก็บค่าผ่านทางอัตโนมัติด้วยบัตร Easy Pass
ระยะที่ 2 ตั้งแต่ 1 กรกฎาคม - 31 ธันวาคม 2566 จะให้ส่วนลดค่าผ่านทางพิเศษจํานวน 10 บาทต่อเที่ยว เฉพาะรถที่ใช้ระบบเก็บค่าผ่านทางอัตโนมัติด้วยบัตร Easy Pass เท่านั้น เพื่อเป็นการส่งเสริมให้ผู้ใช้บริการ ทางพิเศษหันมาใช้บัตร Easy Pass ในการผ่านทางเพิ่มขึ้น อันจะช่วยแก้ปัญหาจราจรติดขัดบริเวณหน้าด่านฯ ทั้งยังเป็นการสนับสนุนสังคมไร้เงินสด เพื่อช่วยลดปัญหาการแพร่เชื้อ COVID-19 ที่ยังคงระบาดอยู่ในขณะนี้ด้วย
ทั้งนี้ผู้ใช้บริการบัตร Easy Pass ที่บัตรใกล้หมดอายุ (อายุการใช้งานมาประมาณ 7 ปี หรือใช้ผ่านทางมาแล้วประมาณ 14,000 ครั้ง) ผู้ใช้บริการสามารถนําบัตร Easy Pass มาเปลี่ยนได้ ที่อาคารด่านเก็บค่าผ่านทางพิเศษทุกด่าน โดยไม่มีค่าใช้จ่าย และขอเชิญชวนผู้ใช้บริการบัตร Easy Pass ลงทะเบียนปรับปรุงข้อมูลด้วยตนเองทาง EXAT Portal Application หรือ www.thaieasypass.com เพื่อยกระดับบัตร Easy Pass เป็น Easy Pass Plus เตรียมพร้อมเข้าสู่ระบบเก็บค่าผ่านทางอัตโนมัติแบบไม่มีไม้กั้น (M-Flow) อีกด้วย
อย่างไรก็ตาม สําหรับผู้ที่ต้องการข้อมูลเพิ่มเติม สามารถสอบถามได้ที่ ศูนย์บริการข้อมูลผู้ใช้ทางพิเศษ (EXAT Call Center) โทร 1543 ได้ตลอด 24 ชั่วโมง น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมเจ้าท่า บูรณาการคุมเข้ม ย้ำ!! ผู้ประกอบการ เรือต้องปลอดภัย อยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
วันเสาร์ที่ 15 กรกฎาคม 2566
กรมเจ้าท่า บูรณาการคุมเข้ม ย้ํา!! ผู้ประกอบการ เรือต้องปลอดภัย อยู่ในสภาพพร้อมใช้งาน นักท่องเที่ยวต้องสวมใส่เสื้อชูชีพทุกครั้ง
...
จากนโยบายรัฐบาล และกระทรวงคมนาคม โดยกรมเจ้าท่า ดูแลความปลอดภัยและอํานวยความสะดวกให้กับประชาชนในการเดินทางทางน้ําทั่วประเทศ วันที่ 14 กรกฎาคม 2566 นายเอกราช คันธโร ผู้อํานวยการสํานักงานเจ้าท่าภูมิภาคสาขาพัทยา มอบหมายให้ งานตรวจการขนส่งทางน้ํา สํานักงานเจ้าท่าภูมิภาคสาขาพัทยา ร่วมกับตํารวจท่องเที่ยว,ตํารวจน้ํา,หน่วยงานท่องเที่ยวและกีฬา ออกปฏิบัติการตรวจความปลอดภัยต่อการสัญจรทางน้ําในพื้นที่รับผิดชอบ ตามแผนยุทธศาสตร์เพื่อการยกระดับความปลอดภัยทางน้ํา (พัทยาโมเดล) บริเวณท่าเทียบเรือพัทยาใต้ โดยตรวจสอบประกาศนียบัตรของ ผู้ทําการในเรือ สภาพความคงทนทะเลของเรือ ระดับความดังของเสียงเครื่องยนต์เรือ เอกสารประจําเรือ และอุปกรณ์เพื่อความปลอดภัยประจําเรือว่ามีครบถ้วน อยู่ในสภาพพร้อมใช้งานหรือไม่
ทั้งนี้ ได้ตรวจสอบเรือ ทั้งสิ้นจํานวน 11 ลํา โดยมีรายชื่อ ดังต่อไปนี้
1. 6267-00268,ก.ธนารีย์
2. 6262-00917,ก.ทะเลงาม
3. 6567-02193,เกาะล้านรีแล๊ก5
4. 6167-02959,บ.เอ็นพีอีพัทยาจํากัด
5. 6467-02002,ว.รัชชานนท์9
6. 6167-00313,ณัฐพงศ์36
7. 5867-02596,ณัฐพงศ์20
8. 6137-04600,แมนต้า168
9. 6267-01222,ซีสเคป16
10. 6067-03830,น.ธนารีย์
11. 5667-00988,ประสิทธิ์พร9
ผลการตรวจเรือ ไม่พบเรือที่ฝ่าฝืนหรือกระทําผิดตามกฎหมาย พร้อมกันนี้ ได้กําชับเจ้าหน้าที่ให้ปฏิบัติตามมาตรการเพื่อความปลอดภัย เตรียมความพร้อมของเรือและคนเรือ และประชาสัมพันธ์มาตรการด้านสาธารณะสุขในการป้องกันโรคติดต่อโควิด 19 ได้รับความร่วมมือจากผู้ประกอบการเรือและผู้โดยสารเป็นอย่างดี เน้นย้ําผู้ควบคุมเรือ ให้ตรวจสอบการสวมใส่เสื้อชูชีพของนักท่องเที่ยวและผู้โดยสารก่อนเรือออกจากท่าเทียบเรือทุกครั้ง เพื่อเป็นไปตามมาตรการของพัทยาโมเดล หากประชาชนท่านใดพบเห็นเหตุการณ์ความไม่ปลอดภัยทางน้ํา สามารถโทรแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-เจ้าท่าสุราษฎร์ธานี ดูแลความปลอดภัยทางน้ำ ย้ำ!!! สวมชูชีพทุกครั้งขณะโดยสารเรือ
วันเสาร์ที่ 15 กรกฎาคม 2566
เจ้าท่าสุราษฎร์ธานี ดูแลความปลอดภัยทางน้ํา ย้ํา!!! สวมชูชีพทุกครั้งขณะโดยสารเรือ
...
สํานักงานเจ้าท่าภูมิภาค สาขาสุราษฎร์ธานี จัดเจ้าหน้าที่ดูแลความปลอดภัย ประจําท่าเทียบเรือท่องเที่ยวเทศบาลเชี่ยวหลาน ท่าเรือท่องเที่ยวบริเวณเขื่อนรัชชประภา และท่าเรือท่องเที่ยว เรือเร็วลมพระยา เรือนําเที่ยวไปยังเกาะสมุย เกาะพะงัน โดยเจ้าหน้าที่กรมเจ้าท่าได้ช่วยอํานวยความสะดวกแก่ประชาชนและนักท่องเที่ยว พร้อมดูแลความปลอดภัยบริเวณท่าเทียบเรือ กําชับให้เจ้าของเรือ ผู้ควบคุมเรือ ตรวจสภาพอุปกรณ์ประจําเรือ แพชูชีพ พวงชูชีพ เสื้อชูชีพ ให้พร้อมใช้งานอยู่ตลอดเวลา และห้ามบรรทุกผู้โดยสารเกินกว่าที่ได้รับอนุญาต ปฏิบัติตามกฎหมายอย่างเคร่งครัด โดยขอให้ผู้ประกอบการและผู้ควบคุมเรือคอยติดตามข้อมูลข่าวสารสภาพอากาศ ข่าวพยากรณ์อากาศ ก่อนการเดินเรือทุกครั้ง หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วนร่วมขับเคลื่อนประเทศ นำไทยรับการโหวตอับดับ 6 ประเทศน่าอยู่และเหมาะทำงานมากที่สุดในโลก สะท้อนต่างชาติเชื่อมั่นในศักยภาพของไทย
วันเสาร์ที่ 15 กรกฎาคม 2566
15/07/2566
นายกฯ ขอบคุณทุกภาคส่วนร่วมขับเคลื่อนประเทศ นําไทยรับการโหวตอับดับ 6 ประเทศน่าอยู่และเหมาะทํางานมากที่สุดในโลก สะท้อนต่างชาติเชื่อมั่นในศักยภาพของไทย
นายกฯ ขอบคุณทุกภาคส่วนร่วมขับเคลื่อนประเทศ นําไทยรับการโหวตอับดับ 6 ประเทศน่าอยู่และเหมาะทํางานมากที่สุดในโลก สะท้อนต่างชาติเชื่อมั่นในศักยภาพของไทย
วันที่ 15 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ได้รับทราบว่า ไทยได้รับการจัดให้อยู่อันดับที่ 6 ประเทศที่เป็นจุดหมายปลายทางที่น่าอยู่และเหมาะให้ชาวต่างชาติมาทํางานมากที่สุดในโลก จาก 53 อันดับ ทั่วโลก จากรายงาน Expat Insider 2023 (https://cms.in-cdn.net/cdn/file/cms-media/public/2023-07/Expat-Insider-2023-Survey.pdf) ซึ่งจัดทําโดยเว็ปไซต์ InterNations ซึ่งมีเครือข่าย Expat เป็นสมาชิกกว่า 5 ล้านคนทั่วโลก
รองโฆษกประจําสํานักนายกรัฐมนตรี เปิดเผยว่า รายงาน Expat Insider 2023 ได้จัดให้ไทยอยู่ในลําดับที่ 6 ประเทศที่เป็นจุดหมายปลายทางที่น่าอยู่และเหมาะให้ชาวต่างชาติมาทํางานมากที่สุดในโลก จากทั้งหมด 53 ประเทศ ซึ่งสํารวจผ่านความคิดเห็นจากกลุ่มตัวอย่างที่เป็น Expat 12,065 คน ใน 172 ประเทศและดินแดน ทั้งนี้ ไทยมีอันดับประเทศที่เป็นจุดหมายปลายทางที่น่าอยู่และเหมาะให้ชาวต่างชาติมาทํางานมากที่สุดในโลกที่ดีขึ้น โดยในปี 2022 ไทยอยู่อันดับที่ 8 และ ในปี 2021 ไทยอยู่อันดับที่ 12 สําหรับปี 2023 นี้ 3 อันดับแรกได้แก่ 1 เม็กซิโก 2 สเปน และ 3 ปานามา
สําหรับเกณฑ์การจัดลําดับของ Expat Insider 2023 ประกอบไปด้วย การพิจารณาจาก 5 ดัชนีหลักครอบคลุมเกี่ยวกับที่อยู่อาศัย รัฐบาล ภาษา และชีวิตดิจิทัล ซึ่งไทยนับได้ว่าอยู่ในลําดับที่ค่อนข้างสูง ดังนี้ ดัชนีคุณภาพชีวิต (ลําดับที่ 37) ดัชนีความสะดวกสบายในการเข้าพัก (ลําดับที่ 11) ดัชนีการทํางานในต่างประเทศ (ลําดับที่ 39) ดัชนีการเงินส่วนบุคคล (ลําดับที่ 4) และ ดัชนีสิ่งที่จําเป็นสําหรับชาวต่างชาติ (ลําดับที่ 18) ซึ่งในรายงานยังระบุว่า ประเทศไทยมีระดับความสุขต่อการไปอยู่ไปทํางานของ Expat 86% ซึ่งสูงกว่าค่าเฉลี่ยของโลก ซึ่งอยู่ที่ 72 % โดยหมวดของเกณฑ์วัดที่ไทยได้คะแนนดี ได้แก่ คุณภาพชีวิต และปัจจัยที่เอื้อต่อการย้ายไปทํางาน เช่น ค่าตอบแทน อีกทั้งยังเป็นสวรรค์ของ Expat ที่ชอบท่องเที่ยวพักผ่อน ขณะที่ค่าครองชีพก็มีความเหมาะสม นอกจากนี้ รายงานยังระบุว่า ชาวต่างชาติ 86% เห็นว่ารายได้ครัวเรือนเพียงพอต่อการอาศัยอยู่ในประเทศไทย ราคาบ้านถูก และชาวต่างชาติ 9 ใน 10 พึงพอใจกับอาหารไทยที่มีความหลากหลาย วัฒนธรรมไทยและชีวิตกลางคืนก็เป็นปัจจัยที่ชาวต่างชาติชื่นชอบมากถึง 78% อีกด้วย
“นายกรัฐมนตรีขอบคุณผลการจัดลําดับดังกล่าว เชื่อมั่นว่าเป็นผลสะท้อนการทํางานของรัฐบาลที่ผ่านมา ว่าแก้ไขปัญหาตรงจุด ตอบโจทย์ความต้องการของชาวต่างชาติในไทย รองโฆษกประจําสํานักนายกรัฐมนตรีกล่าวว่า เป็นการจัดอันดับด้วยการสํารวจความคิดเห็นจึงเชื่อมั่นได้ว่าเป็นผลที่สะท้อนความคิดของลูกค้า หรือคือชาวต่างชาติที่เดินทางมาประเทศไทยอย่างแท้จริง ถือเป็นอีกเสียงสะท้อนว่าชาวต่างชาติ เห็นศักยภาพ โอกาส และมีความชื่นชอบประเทศไทย ทั้งนี้ การเข้ามาของกลุ่ม Expat นั้นมีส่วนกระตุ้นเศรษฐกิจผ่านการสร้างรายได้ การลงทุน และเพิ่มโอกาสการจ้างงานภายในประเทศ” นางสาวรัชดาฯ กล่าว